PTG กำไรก้าวกระโดด
กลยุทธ์ป่าล้อมเมืองของ PTG ให้ความทุ่มเทและมุ่งมั่นเพื่อการเป็นผู้นำด้านบริการในธุรกิจพลังงานครบวงจรของประเทศ พร้อมกับการต่อยอดไปยังธุรกิจที่เกี่ยวเนื่อง
กลยุทธ์ป่าล้อมเมืองของ PTG ให้ความทุ่มเทและมุ่งมั่นเพื่อการเป็นผู้นำด้านบริการในธุรกิจพลังงานครบวงจรของประเทศ พร้อมกับการต่อยอดไปยังธุรกิจที่เกี่ยวเนื่อง
15 พ.ย. 2562

คุณค่าบริษัท
กลยุทธ์ป่าล้อมเมืองของ บริษัท พีทีจี เอ็นเนอยี จำกัด (มหาชน) หรือ PTG ให้ความทุ่มเทและมุ่งมั่นเพื่อการเป็นผู้นำด้านบริการในธุรกิจพลังงานครบวงจรของประเทศ พร้อมกับการต่อยอดไปยังธุรกิจที่เกี่ยวเนื่อง เพื่อจุดประสงค์ในการสร้างความเติบโต ให้ผลตอบแทนอย่างสม่ำเสมอ และยั่งยืนในระยะยาว
ผลประกอบการเริ่มเป็นรูปธรรมมากขึ้น เมื่อผลการดำเนินงานไตรมาส 3 สิ้นสุดวันที่ 30 กันยายน 2562 เติบโตอย่างก้าวกระโดด โดยบริษัทมีรายได้จากการขายและการให้บริการขยับขึ้นมาอยู่ที่ 28,484.64 ล้านบาท จากงวดเดียวกันของปีก่อน 26,744.51 ล้านบาท ส่งผลให้บริษัทมีกำไรขยับขึ้นมาอยู่ที่ 256.58 ล้านบาท หรือ 0.15 บาทต่อหุ้น จากงวดเดียวกันของปีก่อน 1.98 ล้านบาท  หรือ 0.00 บาทต่อหุ้น  โดยเพิ่มขึ้นจากปริมาณการจำหน่ายน้ำมันและรายได้จากธุรกิจ Non-Oil ที่เติบโตขึ้น จากการพัฒนาธุรกิจ Non-Oil อย่างต่อเนื่อง นอกจากนี้ปริมาณการจำหน่ายแก๊ส LPG ผ่านสถานีบริการของพีทีจีก็ยังคงเติบโตได้อย่างต่อเนื่อง และที่สำคัญมีการควบคุมต้นทุนและค่าใช้จ่ายได้ดีขึ้น
ขณะที่ผลการดำเนินงานงวด 9 เดือนแรก สิ้นสุดวันที่ 30 กันยายน 2562 บริษัทมีรายได้จากการขายและให้บริการขยับขึ้นมาอยู่ที่ 88,983.36 ล้านบาท จากงวดเดียวกันของปีก่อน 78,586.08 ล้านบาท ส่งผลให้บริษัทมีกำไรขยับขึ้นมาอยู่ที่ 1,204.22 ล้านบาท หรือ 0.72 บาทต่อหุ้น จากงวดเดียวกันของปีก่อน 448.25 ล้านบาท หรือ 0.27 บาทต่อหุ้น สะท้อนให้เห็นว่าบริษัทยังสามารถบริหารจัดการได้อย่างดีเยี่ยม
นอกจากนี้ทางนักวิเคราะห์คาดไตรมาส 4 ปี 2562 จะกลับมาเติบโตได้สูงทั้งจากงวดเดียวกันของปีก่อน และจากไตรมาสก่อน จากคาดปริมาณขายเติบโตสูงตามการเข้าสู่ช่วง High Season
ประกอบกับทั้งปี 2562 คาดปริมาณขายอยู่ที่ 4,647 ล้านลิตร เติบโต 19% จากงวดเดียวกันของปีก่อน และจากข้อมูลค่าการตลาด MTD กลับมาสู่ระดับปกติ 1.8-1.90 บาทต่อลิตร หลังจากที่อ่อนตัวในเดือนกันยายน (1.75-1.80 บาท/ลิตร)
ผลดังกล่าวส่งผลให้มีการประมาณการกำไรสุทธิปี  2562 ราว 1,572 ล้านบาท เพิ่มขึ้น 151% จากงวดเดียวกันของปีก่อน และในปี 2563 ราว 1,853 ล้านบาท เพิ่มขึ้น 18% จากงวดเดียวกันของปีก่อน ตามลำดับ
ในขณะที่นักวิเคราะห์ บล.เคทีบี (ประเทศไทย) แนะนำ “ซื้อ” ราคาเป้าหมาย 27.75 บาท/หุ้น
…
ผู้ถือหุ้นรายใหญ่
รายชื่อกรรมการ